Document ID: 32006R2014

32006R2014
L 384/20
JURNALUL OFÍCIAL AL UNIUNII EUROPENE
REGULAMENTUL (CE) NR. 2014/2006 AL CONSILIULUI
din 19 decembrie 2006
de modificare a Regulamentului (CE) nr. 2505/96 privind deschiderea și modul de gestionare a contingentelor tarifare comunitare autonome pentru anumite produse agricole și industriale
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 26,
având în vedere propunerea Comisiei,
întrucât:
(1)
Consiliul adoptă la 20 decembrie 1996 Regulamentul (CE) nr. 2505/96 (1). Având în vedere că cererea Comunității pentru produsele în cauză trebuie satisfăcută în condițiile cele mai favorabile, anumite contingente tarifare existente ar trebui extinse sau modificate și ar trebui deschise noi contingente tarifare comunitare ar trebui deschise la niveluri ale drepturilor reduse sau egale cu zero pentru volumele corespunzătoare fără a perturba piața acestor produse.
(2)
Având în vedere că volumul contingentar pentru un contingent tarifar comunitar nu este sufficient pentru satisfacerea nevoilor industriei comunitare pe perioada contingentară în curs, acest volum contingentar ar trebui mărit de la 1 ianuarie 2007.
(3)
Continuarea acordării de contingente tarifare comunitare în 2007, pentru anumite produse pentru care drepturile au fost suspendate în 2006, nu mai este în interesul Comunității. În consecință, aceste produse ar trebui eliminate din tabelul din anexa I la Regulamentul (CE) nr. 2505/96.
(4)
Având în vedere numeroasele modificări care trebuie aduse, este necesar, din motive de calitate, să se înlocuiască integral anexa I a Regulamentului (CE) nr. 2505/96.
(5)
Prin urmare, Regulamentul (CE) nr. 2505/96 ar trebui modificat în consecință.
(6)
Având în vedere importanța economică a prezentului regulament, este necesară motivarea prin urgența prevăzută la punctul I.3 din Protocolul asupra rolului parlamentelor naționale în Uniunea Europeană anexat la Tratatul privind Uniunea Europeană și la Tratatele de instituire a Comunității Europene, a Comunității Europene a Cărbunelui și Oțelului și a Comunității Europene a Energiei Atomice.
(7)
Având în vedere că prezentul regulament se aplică de la 1 ianuarie 2007, este necesar ca acesta să intre în vigoare imediat,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 2505/96 se înlocuiește cu textul din anexa la prezentul regulament.
Articolul 2
Pentru perioada contingentară 1 ianuarie-31 decembrie 2006, în anexa I la Regulamentul (CE) nr. 2505/96, volumul contingentului tarifar referitor la numărul de ordine 09.2981 este stabilit la 260 000 unități.
Articolul 3
Pentru perioada contingentară 1 ianuarie-31 decembrie 2007, în anexa I la Regulamentul (CE) nr. 2505/96:
-
volumul contingentului tarifar referitor la numărul de ordine 09.2002 este stabilit la 1 000 tone,
-
volumul contingentului tarifar referitor la numărul de ordine 09.2030 este stabilit la 1 000 tone,
-
volumul contingentului tarifar referitor la numărul de ordine 09.2612 este stabilit la 1 900 tone,
-
volumul contingentului tarifar referitor la numărul de ordine 09.2620 este stabilit la 1 000 000 de unități,
-
volumul contingentului tarifar referitor la numărul de ordine 09.2727 este stabilit la 15 000 tone.
Articolul 4
În anexa I la Regulamentul (CE) nr. 2505/96, contingentele tarifare referitoare la numerele de ordine 09.2920, 09.2970, 09.2972 și 09.2977 se inserează de la data de 1 ianuarie 2007.
Articolul 5
Contingentele tarifare referitoare la numerele de ordine 09.2026, 09.2853, 09.2976 și 09.2981 se închid de la 1 ianuarie 2007.
Articolul 6
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 19 decembrie 2006.

Labels: 3
1
6